Koncert i veçante i një pianisti të arratisur
60-vjetori i fundit të luftës në Gadishullin Korean kujtohet me një koncert për paqen
Një pianist koreanoverior, i cili u arratis nga Koreja e Veriut fitoi publicitet për një koncert me rastin e 60 vjetorit të armëpushimit të arritur në Luftën e Koresë. Korrespondenti i Zërit të Amerikës Daniel Schearf intevistoi Kim Cheol Woong-un lidhur me “Koncertin e paqes”, që ai ja kushton mbështetjes për refugjatët koreanë dhe shpresave të tij për të ardhmen e Gadishullit Korean. Pianisti Kim Cheol Woong ((kim chuhl OONG)) dhe kjo violiniste e re u përgatitën për një koncert të veçantë. Ajo nuk do ta tregojë fytyrën, sepse ashtu sikurse Kim, është arratisur në Korenë e Jugut nga Koreja e Veriut. Kim ka fituar publicitet për “Koncertin e paqes”, me rastin e 60-vjetorit të armëpushimit që i dha fund Luftës së Koresë, por që njëkohësisht e la vendin të ndarë. Ai thotë se shpreson që muzika e tij të mund të ndihmojë që një ditë dy Koretë të ribashkohen. Kim nuk është refugjat tipik koreanoverior. Dikur ai ishte mes të privilegjuarve në Korenë e Veriut dhe pasi ka jetuar në Seul për një dekadë, ai është bërë tani një artist i famshëm. Pasi pati probleme ngaqë intrepretonte muzikë perëndimore, ai u arratis në Kinë dhe pastaj në Korenë e Jugut, në kërkim të lirisë në art. Në Kinë Kimin e rrahu policia dhe ai thotë se refugjatët ende ndeshen me këtë lloj trajtimi. Joanna Hosaniak punon në organizatën “Citizens' Alliance for North Korean Human Rights”, “Aleanca qytetare për të drejtat e njeriut në Korenë e Veriut”, që i ndihmon refugjatët të largohen. Ajo e takoi Kimin në një konferencë mbi shkeljen e të drejtave të korenaoveriorëve. Kim thotë se ëndërron që një ditë të ketë mundësi ta vizitojë Korenë e Veriut dhe të interpretojë atje përsëri.